***PRILOG 2. – PRIJEDLOG UGOVORA***

**Župa sv. Ferdinanda Kralja** Ferdinandovac, Trg slobode 31, 48356 Ferdinandovac, OIB : 15238552591 koju zastupa Daroslav Benjak, župnik (u daljnjem tekstu: Naručitelj)

 i

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,OIB:\_\_\_\_\_\_\_\_\_\_\_\_\_\_\_\_\_\_\_\_ zastupan po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Izvođač)

sklopili su sljedeći

**UGOVOR O NABAVI RADOVA**

**Predmet nabave:**

**Nabava radova na sanaciji – ojačanju temelja crkve sv. Ferdinanda Kralja u Ferdinandovcu**

**I. PREDMET UGOVORA**

**Članak 1.**

(St.1.) Naručitelj naručuje, a Izvođač preuzima Izvođenje radova na sanaciji – ojačanju temelja crkve sv. Ferdinanda Kralja u Ferdinandovcu sukladno ponudi oznake \_\_\_\_\_\_\_\_\_\_\_\_\_\_, od \_\_\_\_\_\_\_\_\_\_\_\_\_ i ugovornom troškovniku, koji su sastavni dio ovog Ugovora. Radovi se trebaju izvoditi sukladno projektnoj dokumentaciji, troškovniku, važećim zakonima, propisima i tehničkom regulativom.

(St.2.) Po završetku radova Izvođač se obvezuje gradilište ostaviti uredno i bez ostataka građevinskog i drugog materijala te ga urediti na način maksimalne funkcionalnosti s obzirom na namjenu prostora (sanirati sve fizičke prepreke te ostale nepravilnosti izazvane izvođenjem radova).

(St.3.)Izvođač je obvezan tijekom izvršenja ugovora o nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi.

**II. OBVEZE IZVOĐAČA**

**Članak 2.**

(St.1.) Izvođač je dužan prije početka radova proučiti užu i širu lokaciju na kojoj će se izvoditi radovi. Na osnovu toga će sačiniti organizaciju gradilišta. Organizacija kod izvođenja radova mora omogućiti pristup susjednim objektima kao i odvijanje prometa. Svi radovi trebaju biti izvedeni u skladu sa važećim normama i propisima za tu vrstu radova.

(St.2.) Izvođač je dužan poštivati i provoditi sve mjere osiguranja radova i osiguranja protiv ozljeda na radu sukladno propisima iz područja zaštite na radu. U tijeku izvođenja radova, a posebno pri čišćenju, Izvođač je dužan svim raspoloživim sredstvima, spriječiti onečišćenje javnih površina, prašenje i širenje buke. Za rad alata koji su bučni, Izvođač mora ishoditi odobrenje od Naručitelja.

(St.3.) Izvođač je obvezan kod izvođenja radova povesti sve mjere predostrožnosti uključivo izradom zaštitnih naprava, zaštita i sl. za sve radove. Izvođač je jedini odgovoran za eventualno počinjenje štete trećim licima iz bilo koje aktivnosti u vezi s izvođenjem radova te je obvezan osigurati se od eventualnih nastalih šteta sukladno zahtjevima iz čl. 21. ovog Ugovora.

(St.4.) Izvođač se obvezuje ugovorene radove obaviti u svemu prema važećim zakonima, propisima, normama i prema obvezatnim standardima, nalozima i uputama nadzornog inženjera, stručno i u skladu sa pravilima struke.

(St.5.) Izvođač se obvezuje ugovorene radove izvesti kvalitetno, u ugovorenom roku i na ugovoreni način u svemu prema opisu, opsegu, vrsti, količini i jediničnim cijenama iz Troškovnika koji je sastavni dio ovoga Ugovora.

(St.6.) Izvođač je obvezan moći komunicirati na hrvatskom jeziku. Ako Izvođač nije u mogućnosti komunicirati na hrvatskom jeziku i latiničnom pismu, obvezan je u tom slučaju osigurati osobu koja je u mogućnosti komunicirati s Naručiteljem na hrvatskom jeziku i latiničnom pismu.

**Članak 3.**

|  |  |
| --- | --- |
|  | (St.1) Dužnost Izvođača je:  |
| −  | u najdužem roku od 20 kalendarskih dana od potpisa Ugovora izraditi operativni (terminski) plan izvođenja radova, |
| −  | ugovorene radove započeti i završiti u ugovorenom roku,  |
| −  | radove izvesti kvalitetno prema ponudbenom troškovniku i pravilima struke, savjetima Nadzornog inženjera i projektanta  |
| −  | ugrađivati materijal koji odgovara propisanim standardima, odnosno za koji je pribavljen dokazni certifikat,  |
| −  | ako Izvođač ugradi materijal (proizvod) bolje kvalitete od troškovnikom označene, nema pravo na posebnu naknadu, ako Naručitelj na to ne pristane,  |
| −  | pravodobno poduzimati mjere sigurnosti radova, opreme i materijala.  |

(St.2.)Izvođač je dužan najkasnije do uvođenja u posao dostaviti Naručitelju - za sve pravne osobe iz ponude koje će izvoditi radove/poslove dokaze kojima se potvrđuje da ispunjavaju sve uvjete za obavljanje djelatnosti građenja (za pravnu osobu ili fizičku osobu obrtnika) u Republici Hrvatskoj sukladno Zakonu o poslovima i djelatnostima prostornog uređenja i gradnje (NN 78/15, 118/18, 110/19); za stručnjaka inženjera gradilišta idokaz o ispunjavanju propisanih uvjeta za obavljanje poslova i djelatnosti građenja sukladno Zakonu o poslovima i djelatnostima prostornog uređenja i gradnje sve u svrhu zadovoljavanja uvjeta za imenovanje inženjerom gradilišta/voditelja radova, a sve sukladno Pozivu na dostavu ponuda iz provedenog postupka nabave u točki Uvjeti i zahtjevi koji moraju biti ispunjeni sukladno posebnim propisima ili stručnim pravilima .

(St.3) Ako Izvođač ne dostavi dokaze iz st. 2. ovog članka do uvođenja u posao odnosno ne dokaže da ispunjava sve tražene uvjete, Naručitelj će raskinuti ugovor i naplatiti jamstvo za uredno ispunjenje ugovora.

**Projekt organizacije gradilišta**

**Članak 4.**

(St.1.) U svrhu praćenja rokova izvođenja, Izvođač je dužan prije pristupanja izvođenju ugovorenih radova, a najkasnije do dana uvođenja u posao izraditi i dostaviti projekt organizacije gradilišta sa detaljno razrađenim terminsko - operativnim i financijskim planom za sve aktivnosti koje se planiraju u tijeku izvođenja radova.

(St.2.) Detaljni terminski plan mora biti prihvaćen i ovjeren od strane predstavnika naručitelja i glavnog nadzornog inženjera. Gradilište mora biti organizirano na takav način da ni u jednom trenutku ne bude onemogućen prilaz susjednim objektima, kao ni odvijanje prometa.

**II. CIJENA**

**Članak 5.**

(St.1.) Ugovorne strane suglasno utvrđuju cijenu svih ugovorenih radova u iznosu od \_\_\_\_\_\_\_\_\_\_\_\_\_\_\_\_ eura bez poreza na dodanu vrijednost.

Porez na dodanu vrijednost iznosi \_\_\_\_\_\_\_\_\_\_\_\_\_\_\_\_\_\_ eura.

Ukupna cijena svih ugovorenih radova s porezom na dodanu vrijednost iznosi \_\_\_\_\_\_\_\_\_\_\_\_\_\_\_\_\_\_ eura.

(St.2.) Ponuđena jedinična cijena za sve vrste radova je prodajna cijena u kojoj su ukalkulirani svi troškovi Izvođača za potpuno izvršenje svih radova po dokumentima ponude i tehničkim propisima te se nikakve naknade Izvođaču neće priznati iznad ugovorene jedinične cijene.

(St.3.) Ugovorena jedinična cijena iz Troškovnika je nepromjenjiva.

(St.4.) Uredno izvedenim radom se smatra onaj rad koji je izvršen prema svim važećim tehničkim propisima, pravilima, standardima i uzancama struke, a u ugovorenom roku. Naručitelj zadržava pravo da tijekom izvođenja radova odustane od izvedbe pojedinih stavki odnosno radova iz ugovornog troškovnika radova.

(St.5) Članci 627. i 629. Zakona o obveznim odnosima (Narodne novine, broj 35/05, 41/08, 125/11,78/15,29/18 - dalje ZOO) izravno su primjenjivi bez obzira na ugovornu odredbu ili odredbu u dokumentaciji o nabavi o nepromjenjivosti cijene.

**III. ROKOVI**

**Članak 6.**

(St.1.) Ugovor stupa na snagu danom potpisa obiju ugovornih strana, a traje do ispunjenja svih obveza iz ugovora.

(St.2.) Rok završetka radova je 60 kalendarskih dana od dana uvođenja u posao**.**

(St.3.)Naručitelj planira Izvođača uvesti u posao u roku 15 dana od sklapanja ugovora o nabavi.

(St.4.) Naručitelj će odrediti točan datum uvođenja u posao i o tome obavijestiti Izvođača najkasnije 3 (tri) dana prije uvođenja u posao.

(St.5.)Uvođenje u posao obuhvaća ispunjenje onih obveza Naručitelja bez čijeg prethodnog ispunjenja započinjanje radova nije faktički moguće ili pravno nije dopušteno, a obuhvaća:

1. predaju izvođaču zemljišta za izvođenje radova (gradilišta) slobodnog od fizičkih i pravnih prepreka,
2. osiguranje izvođaču prava pristupa gradilištu,
3. predaju izvođaču glavnog projekta i potrebnih dozvola za građenje te
4. prijavu gradilišta prema nadležnom tijelu.

(St.6.) O uvođenju Izvođača u posao sastavlja se **Zapisnik** i to se upisuje u građevinski dnevnik.

(St.7.) Rok izvođenja radova ne obuhvaća provođenje Tehničkog pregleda građevine. (Važeći zakonski propisi Pravilnik o tehničkom pregledu građevine (NN 46/18), Pravilnik o izmjenama Pravilnika o tehničkom pregledu građevine (NN 98/19).

(St.8.) Smatra se da su sve ugovorne obveze Izvođača izvršene kada je obostrano potpisan Zapisnik o konačnom obračunu i Naručitelju predano jamstvo za otklanjanje nedostataka u jamstvenom roku.

(St.9.) O primopredaji radova sastavlja se Zapisnik o primopredaji.

 **Ugovorna kazna**

**Članak 7.**

(St.1.) U slučaju prekoračenja roka za izvođenje radova iz čl. 6. ovog Ugovora krivnjom Izvođača Naručitelj će naplatiti kaznu u iznosu od 1‰ (jednog promila) dnevno od cijene ugovorenih radova, s time da ugovorna kazna ne može prijeći 5% (pet posto) cijene ugovorenih radova bez PDV-a. Plaćanje ugovorne kazne ne utječe na obveze izvođača.

(St.2.) Naplata ugovorne kazne izvršit će se po privremenoj situaciji koja se odnosi na razdoblje u kojem je Izvođač došao u zakašnjenje, odbijanjem ili umanjenjem od vrijednosti izvršenih radova, a ako to ne bude moguće ili ne bude moguće u cijelosti, po okončanoj situaciji. Naručitelj će pisanim putem upozoriti Izvođača da pridržava pravo naplate ugovorne kazne ili njezina dijela, po okončanoj situaciji.

(St.3.) Izvođač ne smije prekidati radove od dana uvođenja u posao do završetka, osim kada nije objektivno moguće izvoditi radove, a za što je potrebna suglasnost Naručitelja i Nadzornog inženjera.

(St.4.) Prekid radova, odnosno kontinuiteta izvođenja radova predstavlja neprisutnost Izvođača na gradilištu duže od dva uzastopna dana, odnosno sveukupno deset dana za vrijeme izvođenja radova i unutar ugovorenog roka.

**IV. OBRAČUN I NAČIN PLAĆANJA**

**Članak 8.**

(St.1.) Predujam je isključen, kao i traženje sredstava osiguranja plaćanja.

(St.2.) Plaćanje će se obaviti na poslovni račun Izvođača nakon dostave ovjerene privremene/okončane situacije na urudžbeni zapisnik Naručitelja, uz uvjet da je prije dospijeća plaćanja Izvođač ujedno dostavio Račun (dostava računa je samo preduvjet plaćanja, dospijeće plaćanja računa se od dana dostave na urudžbeni zapisnik ovjerene privremene/okončane situacije). Obračun izvedenih radova se vrši po stvarno izvedenim količinama ovjerenim od strane nadzornog inženjera u građevinskoj knjizi sukladno ugovorenim jediničnim cijenama.

(St.3.) Rok plaćanja je do 45 dana od dana zaprimanja u urudžbeni zapisnik naručitelja ovjerene situacije izvođača (ovjerene od predstavnika naručitelja-glavnog nadzornog inženjera), na IBAN izvođača. Plaćanje se vrši u eurima.

(st.4.) Privremena situacija ispostavlja se mjesečno po dovršenom dijelu posla a okončana po dovršenju ugovorenog posla. Privremene situacije Izvođač ispostavlja u 6 (šest) primjeraka naručitelju najkasnije do 15. u mjesecu. Primljenu situaciju ovlaštena osoba naručitelja dužna je ovjeriti u roku 5 (pet) dana.

 (St. 5.) Izvođač mora svom računu obavezno priložiti račune svojih podugovaratelja koje je prethodno potvrdio. U tom slučaju za radove koje je izvršio podugovaratelj, naručitelj neposredno plaća podugovaratelju.

**Članak 9.**

(St.1.) Neosporni dio situacije Naručitelj je dužan platiti u roku iz članka 8. ovog Ugovora.

**V. DOKUMENTI**

**Članak 10.**

(St.1.) Izvođač je dužan na gradilištu svakodnevno voditi građevinski dnevnik i svu potrebnu i propisima ili zakonom određenu tehničku dokumentaciju. Građevinski dnevnik potpisuju Izvođač i Nadzorni inženjer. Vođenje građevinske knjige je obavezno.

(St.2.) Sve upute, pitanja, naloge, izmjene, objašnjenja za koje Naručitelj i Izvođač smatraju da trebaju biti u pisanom obliku, unose će se u građevinski dnevnik. Izvođač se brine da je dnevnik uvijek na istom određenom mjestu na gradilištu. Nadzorni inženjer će odrediti hoće li se i koja dokumentacija osim navedene, voditi na gradilištu.

**VI. NADZOR**

**Članak 11.**

(St.1.) Izvođač je obvezan omogućiti stalan nadzor nad izvršenjem ugovorenih radova prema izvedbenom projektu, terminskom planu izvođenja i Troškovniku, a posebno nadzor nad količinom i kvalitetom upotrijebljenog materijala i ugrađene opreme pri izvođenju ugovorenih radova.

(St.2.) U izvršenju nadzora Naručitelj je putem nadzornog tijela ovlašten kontrolirati izvođenje radova i dinamiku izvođenja radova, zahtijevati dodatna ispitivanja materijala, kontrolirati ispravnost realizacije radova prema odobrenoj tehničkoj dokumentaciji, kontrolirati privremene i okončane situacije, ovjeravati i potpisivati građevinski dnevnik, odobravati analizu cijena za neugovorene radove.

(St.3.) Ugovorne strane će prema potrebama i u zajednički definiranim terminima održavati gradilišne koordinacije o čemu će stručni nadzor voditi zapisnik.

**VII. PODUGOVARATELJI**

***Članak 12.***

*(St.1) Izvođač daje dio radova u podugovor podugovarateljima:*

*a) podaci o podugovaratelju*

*b) dio ugovora koji se daje u podugovor*

(St.2) Izvođač može tijekom izvršenja ugovora od Naručitelja zahtijevati:

* + - 1. promjenu podugovaratelja za onaj dio ovog Ugovora koji je prethodno dao u podugovor
			2. uvođenje jednog ili više novih podugovaratelja čiji ukupni udio ne smije prijeći 30 % (trideset posto) vrijednosti ovog Ugovora bez poreza na dodanu vrijednost, neovisno o tome je li prethodno dao dio ovog Ugovora u podugovor ili nije
			3. preuzimanje izvršenja dijela ovog Ugovora koji je prethodno dao u podugovor.

(St.3.) Uz zahtjev iz stavka 1. ovoga članka, Izvođač mora Naručitelju dostaviti podatke o nazivu ili tvrtki, sjedištu, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podugovaratelja, i predmet ili količinu, vrijednost ili postotni udio ovog Ugovora koji se daje u podugovor.

(St. 4.) Prije odobrenja zahtjeva iz stavka 2. ovog članka Naručitelj će od Izvođača zatražiti važeće dokumente kojima se dokazuje da novi podugovaratelj ispunjava sve uvjete koji su traženi za podugovaratelje u provedenom postupku nabave.

(St.5.) Sudjelovanje podugovaratelja ne utječe na odgovornost Izvođača za izvršenje ovog Ugovora.

(St.4.) Za sve obveze prenijete na podugovaratelje, sukladno ovom Ugovoru, Izvođač preuzima prema Naručitelju punu odgovornost i jamstvo. )

**VIII. OBVEZE NARUČITELJA**

**Članak 13.**

(St.1.) Naručitelj planira Izvođača uvesti u posao u roku od 15 dana od sklapanja ovog ugovora.

(St.2.) Naručitelj će odrediti točan datum uvođenja u posao i o tome obavijestiti odabranog ponuditelja najkasnije 3 (tri) dana prije uvođenja u posao. O uvođenju u posao Izvođača, sastavlja se poseban zapisnik i to se utvrđuje u građevinskom dnevniku.

**Članak 14.**

(St.1.) Stalni stručni nadzor nad tijekom izvođenja ugovorenih radova vršit će Naručitelj putem imenovane ovlaštene osobe - Nadzornog inženjera.

(St.2.) O imenovanju Nadzornog inženjera Naručitelj je dužan pisanim putem izvijestiti Izvođača i nadležna tijela.

(St.3.) Naručitelj će osigurati sudjelovanje svoga predstavnika na koordinacijskim sastancima za cijelo vrijeme izvođenja ugovorenih radova.

(St.4.) Naručitelj se obvezuje po završetku izvođenja ugovorenih radova preuzeti izvedene radove.

**IX. NEUGOVORENI RADOVI I PRODUŽENJE ROKA**

**Članak 15.**

(St.1) Ugovor se može mijenjati samo pisanim putem, a sve naknadne moguće izmjene i dopune Ugovora imaju se priključiti svim primjercima ovog Ugovora kao njegovi dodaci.

(St.2)Izmjene i dopune Ugovora koje ne budu sastavljene u pisanom obliku neće proizvoditi nikakav pravni učinak. Također, upisi u građevinski dnevnik i građevinsku knjigu koji nisu u skladu s ovim Ugovorom, propisima, ovlaštenjima sudionika u gradnji i predstavnicima ugovornih strana ne stvaraju obveze za ugovorne strane.

(St.3)Ako je potrebno ugovoriti dodatne radove koji su nužni za završetak te u navedenom slučaju ukupna vrijednost dodatno ugovorenih radova ne prelazi 50% ukupne vrijednosti osnovnog ugovora o nabavi, Naručitelj ih može ugovoriti. Pri sklapanju dodatka ugovoru jedinične cijene iz osnovnog ugovora ne smiju se povećavati.

(St.4) U slučaju iz st. 3 ovog članaka, Izvođač je obvezan dostaviti Naručitelju zahtjev za izvođenjem dodatnih radova s obrazloženjem i troškovnikom kojeg pregledava nadzorni inženjer. Nakon odobrenja nadzornog inženjera i Naručitelja može se pristupiti sklapanju dodatka ugovoru.

(St.5.) Moguće je da izvršenje radova započne kasnije nego što je planirano ili da Ugovor bude produžen iz opravdanih razloga. Objektivne okolnosti zbog kojih se rok izvršenja ugovora može staviti u mirovanje odnosno produženje su:

* ako Izvođač bez svoje krivnje bude spriječen izvoditi radove, a zbog događaja koji se nisu mogli predvidjeti i čije posljedice Izvođač nije mogao predvidjeti, izbjeći ni ukloniti (viša sila), a o čijem je nastupu i prestanku Izvođač bez odlaganja dužan obavijestiti Naručitelja,
* zbog izdavanja naloga Naručitelja o obustavi izvođenja radova,
* zbog nastupa okolnosti koje onemogućuju ispunjenje ugovorenih obaveza u ugovorenom roku, a koje se ne mogu pripisati višoj sili, niti su uzrokovane postupanjem ijedne ugovorne stranke, već su posljedica radnji treće strane (kao npr. zbog kašnjenja u izdavanju dokumentacije od strane javnopravnih tijela i sl.)
* zbog potrebe ugovaranja i izvršenja dodatnih i nepredviđenih radova za koje se potreba ukazala tijekom izvršenja ugovora i sl.

**X. PRIMOPREDAJA I OKONČANI OBRAČUN**

**Članak 16.**

(St.1.) Ugovorne strane suglasne su da će primopredaju izvedenih radova izvršiti u roku od 15 (slovima: petnaest) dana od dana završetka radova.

(St.2.) Prije primopredaje radova iz stavka 1. ovog članka, a po završetku svih radova, Izvođač se obvezuje sa Naručiteljem obaviti pregled izvedenih radova i to sa ovlaštenim predstavnikom Naručitelja i Nadzornim inženjerom, pri čemu se sastavlja Zapisnik o pregledu, u kojem se evidentiraju svi eventualno uočeni nedostaci. Zapisnik o pregledu je sastavni dio Zapisnika o primopredaji.

(St.3.) Ako se Zapisnikom o pregledu utvrde nedostaci, Izvođač je dužan otkloniti nedostatke u primjerenom roku koji se definira navedenim Zapisnikom. Izvođač će po otklanjanju nedostataka Naručitelju dostaviti izvješće o izvedenim radovima.

(St.4.) Nedostaci koji ne utječu na funkcionalnost građevine, neće biti razlog za odbijanje primopredaje i potpis Zapisnika o primopredaji između Naručitelja i Izvođača, a Izvođač će, u suglasno utvrđenom roku u zapisniku o primopredaji, pristupiti otklanjanju predmetnih nedostataka.

(St.5.) Izvođač je dužan sastaviti pisanu izjavu o izvedenim radovima i uvjetima njihovog održavanja u svemu prema odredbama Pravilnika o tehničkom pregledu građevine.

(St.6) Smatra se da su sve ugovorne obveze Izvođača izvršene kada je obostrano potpisan Zapisnik o konačnom obračunu i Naručitelju predano jamstvo za otklanjanje nedostataka u jamstvenom roku. Jamstvo za otklanjanje nedostataka u jamstvenom roku teče od datuma Zapisnika o konačnom obračunu.

**Članak 17.**

(St.1.) Izvođač je dužan obračun radova sastaviti u roku od 7 (slovima: sedam) dana od dana uspješno izvršene primopredaje radova i dostaviti ga Naručitelju.

(St.2.) Naručitelj će utvrditi ispravnost okončanog obračuna.

(St.3) Zapisnik o konačnom obračunu potpisati će se u roku od 30 dana od dana potpisa zapisnika o primopredaji.

**XI. JAMSTVA I JAMSTVENI ROK, POLICA OSIGURANJA OD ODGOVORNOSTI**

**Članak 18.**

(St.1.) Izvođač jamči da će radove iz članka 1. ovoga Ugovora izvoditi u skladu s ovim Ugovorom, pravilima i propisima struke, bez nedostataka koji onemogućuju upotrebu izvedenih radova utvrđenu ovim Ugovorom.

**Jamstvo za uredno ispunjenje ugovora**

**Članak 19.**

(St.1.) U roku od 10 kalendarskih dana od dana zaključenja ugovora izvođač je obvezan dostaviti naručitelju jamstvo za uredno ispunjenje ugovora u obliku bankarske garancije na iznos od 10% vrijednosti ugovora bez PDV-a i s klauzulom garancije s klauzulom "plativo na prvi poziv" odnosno "bez prava prigovora", s rokom važenja minimalno 90 kalendarskih dana od datuma sklapanja ugovora, kojom se banka obvezuje platiti Naručitelju bilo koji iznos do visine iznosa koji pokriva bankarska garancija; Kao korisnik garancije treba biti naveden Naručitelj.

Umjesto traženog oblika jamstva Izvođač može uplatiti novčani polog u apsolutnom iznosu izraženom u visini 10% vrijednosti ugovora (bez PDV-a) na poslovni račun Naručitelja: HR942360000-1101696548, Zagrebačka banka, model HR00 poziv na broj 1/2025. U slučaju da Izvođač uplaćuje novčani polog, dužan je dostaviti dokaz o uplati (npr. preslika potvrde banke o izvršenom plaćanju).

(St.2) U slučaju zajednice ponuditelja, jamstvo za uredno ispunjenje ugovora mora glasiti na sve članove zajednice, a ne samo na jednog člana te jamstvo mora sadržavati navod o tome da je riječ o zajednici gospodarskih subjekata ili svaki član zajednice gospodarskih subjekata dostavlja jamstvo za svoj dio jamstva kumulativno do ukupno traženog iznosa. Isto vrijedi i za novčani polog.

(St.3.) Izvođač je dužan održavati rok valjanosti jamstva za uredno ispunjenje ugovora sve do konačnog ispunjenja svih ugovornih obveza građenja. Izvođač je obvezan za slučaj povećanja ugovorene cijene dostaviti novo jamstvo ili aneks postojećeg, radi usklađenja povećanja ugovorene cijene i traženog postotka jamstva za uredno ispunjenje ugovora.

(St.4.) U slučaju da izvođač na poziv Naručitelja ne produži/povisi i ne dostavi pravovremeno produženje/povećanje jamstva, Naručitelj ima pravo jamstvo u cijelosti podnijeti na naplatu, a isto tako ima pravo raskinuti Ugovor.

(St. 5) Nedostavljanje jamstva za uredno ispunjenje Ugovora predstavlja razlog za trenutni raskid ugovora. U tom slučaju Naručitelj ostvaruje pravo na naplatu štete (ugovorne kazne) u punom iznosu nepredanog jamstva za uredno ispunjenje Ugovora.

(St.6.) Jamstvo za uredno ispunjenje ugovora aktivirat će se u slučaju da Izvođač povrijedi ugovorne obveze. Jamstvo za uredno ispunjenje ugovora aktivirat će se u slučaju da Izvođač povrijedi ugovorne obveze. Jamstvo ne smije sadržavati nikakav uvjet koji bi na bilo koji način ograničavao pravo Naručitelja da isto naplati u slučaju da Izvođač ne ispuni ili da neuredno ispuni bilo koju obvezu iz ovog Ugovora.

(St.7.) Ako jamstvo za uredno izvršenje ugovora ne bude naplaćeno, Naručitelj će ga vratiti nakon isteka 30 dana od konačnog ispunjenja svih ugovornih obveza građenja

(St.8.) Jamstvo za uredno ispunjenje ugovora Naručitelj je ovlašten naplatiti i u slučaju raskida Ugovora.

**Jamstvo za otklanjanje nedostataka u jamstvenom roku za izvedene radove**

**Članak 20.**

(St.1.) Minimalno jamstvo za otklon nedostataka iznosi 2 godine od obostrano potpisanog Zapisnika o konačnom obračunu.

(St.2.) Za uređaje i opremu Izvođač daje Naručitelju jamstvo prema pravilima proizvođača, na način da predaje Naručitelju jamstvene listove proizvođača za cjelokupnu ugrađenu opremu i uređaje.

(St.3.) Izvođač odgovara za nedostatke Građevine koji se tiču ispunjavanja zakonom određenih bitnih zahtjeva za Građevinu ako se ti nedostaci pokažu za vrijeme od 10 (deset) godina od predaje i primitka radova, tako da jamstveni rok za ove nedostatke iznosi 10 (deset) godina od predaje i primitka radova (članak 633. stavak 1. ZOO-a)

**Polica osiguranja od odgovornosti**

**Članak 21.**

(St.1.) Izvođač je dužan osigurati građevinu i susjedne objekte u tijeku građenja pa sve do uspješno izvršene primopredaje. Troškove osiguranja snosi Izvođač.

(St.2.) Izvođač je dužan za cijelo vrijeme važenja ovoga Ugovora imati važeću policu osiguranja od odgovornosti koja pokriva odgovornost Izvođača za štete koje mogu nastati prema njegovim zaposlenicima i prema trećim osobama te Policu osiguranja objekata u izgradnji.

(St.3.) Izvođač se obvezuje unutar 20 kalendarskih danaod dana potpisivanja ovog Ugovora dostaviti Naručitelju presliku polica osiguranja iz st.2. ovog članka.

**XII. RASKID UGOVORA**

**Članak 22.**

(St.1.) U slučaju da se Izvođač ne pridržava odredbi ovoga Ugovora, ne započne radove u ugovorenom roku ili ako radovi ne napreduju kako je prema ovom Ugovoru utvrđeno, kao i u slučaju da Izvođač ne obavlja radove kvalitetno i u skladu s pravilima struke, Naručitelj zadržava pravo raskida ovoga Ugovora.

(St.2.) U slučaju raskida ovoga Ugovora sukladno stavku 1. ovoga članka, Naručitelj ima pravo na naknadu štete.

(St.3.) Ugovor se raskida istekom roka od 30 (trideset) dana od dana podnošenja pisane obavijesti o raskidu Ugovora.

**XIII. ZAVRŠNE ODREDBE**

**Članak 23.**

(St.1.) Izvođač potpisom ovoga Ugovora potvrđuje da su mu poznati svi uvjeti za izvođenje radova, da je upoznat s lokacijom te da je proučio dokumentaciju za izvođenje radova.

(St.2.) Utvrđuje se da Izvođač neće imati pravo na naknadnu izmjenu odredbi ovoga Ugovora s osnova nepoznavanja njegovih uvjeta.

**Članak 24.**

(St.1.) Ugovorne strane će eventualne sporove po ovom Ugovoru rješavati sporazumno, a ako se sporazum ne postigne, pred stvarno nadležnim Sudom prema sjedištu Naručitelja.

(St.2.) Za sve što nije navedeno u ovom Ugovoru primjenjuju se odredbe Pravila za NOJN, Zakona o prostornom uređenju, Zakona o gradnji, Zakona o poslovima i djelatnostima prostornog uređenja i gradnje, Zakona o komori arhitekata i komorama inženjera u graditeljstvu i prostornom uređenju, Zakona o obveznim odnosima te Zakona o zaštiti i očuvanju kulturnih dobara.

**Članak 26.**

(St.1.) Ovaj Ugovor sastavljen je u 4 (četiri) istovjetna primjerka od kojih Naručitelj i Izvođač svaki zadržava po 2 (dva) primjerka.

(St.2.) Ovaj Ugovor stupa na snagu danom potpisa obiju ugovornih strana.

*KLASA:*

*URBROJ:*

U \_\_\_\_\_\_\_\_\_\_, \_\_\_\_\_\_\_\_\_\_2025.

|  |  |  |
| --- | --- | --- |
| **za Naručitelja:**  |  | **Za Izvođača:**  |
|  |  |  |
| *Ime i prezime*   |  | *Ime i prezime* |
|  |  |  |
| (potpis i pečat)  |   | (potpis i pečat) U\_\_\_\_\_\_\_\_,\_\_\_\_\_\_\_\_2025. |